[bookmark: _GoBack]Zalakaros Város Önkormányzat Képviselő-testülete 10/2021. (VII. 5.) önkormányzati rendelete
a 2021. évi költségvetésről szóló 2/2021 (II.25.) önkormányzati rendelet módosításáról
Zalakaros Város Önkormányzat Képviselőtestülete az államháztartásról szóló 2011. évi CXCV. törvény 23. § (2)-(4) bekezdésében valamint a 34. § (4) bekezdésében kapott felhatalmazás, valamint a Magyarország 2021. évi központi költségvetéséről szóló 2020. évi XC. törvény rendelkezései alapján az Alaptörvény 32. cikk (1) bekezdés f) pontjában, Magyarország helyi önkormányzatairól szóló 2011. évi CLXXXIX. törvény 111. § (3) bekezdésben meghatározott feladatkörében eljárva a 2021. évi költségvetésről szóló 2/2021. (II. 25.) önkormányzati rendeletét az alábbiak szerint módosítja:
1. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 3. § (1)–(8) bekezdése helyébe a következő rendelkezések lépnek:
„(1) A Képviselőtestület az Önkormányzat 2021. évi költségvetésének főösszegét 1.494.971.730 Ft-ban állapítja meg.
(2) A 2021. évi költségvetési bevételeinek összegét 1.169.052.989 Ft-ban hagyja jóvá, melynek jogcímei: 
a)	működési célú támogatások államháztartáson belülről 374.105.596 Ft, 
b)	felhalmozási célú támogatások államháztartáson belülről 261.652.856 Ft,
c)	 közhatalmi bevételek 370.000.000 Ft, 
d)	működési bevételek 140.385.623 Ft, 
e)	felhalmozási bevételek 20.598.765 Ft, 
f)	működési célú átvett pénzeszközök 1.409.420 Ft,
g)	 felhalmozási célú átvett pénzeszközök 900.729 Ft
(3) A 2021. évi költségvetési kiadások összegét 1.466.464.267 Ft-ban hagyja jóvá, melynek jogcímeit a (4) (5) bekezdések tartalmazzák.
(4) Működési költségvetés kiadásai: 
a)	személyi juttatások összege 274.296.538 Ft,
b)	 munkaadókat terhelő járulékok és szociális hozzájárulási adó 44.142.039 Ft,
c)	 dologi kiadások 663.721.289 Ft,
d)	 ellátottak pénzbeli juttatásai 5.000.000 Ft,
e)	 egyéb működési célú kiadások 230.439.529 Ft, 
ea)	ebből: véglegesen átadott pénzeszközök államháztartáson belülre 42.253.786 Ft,
eb)	 államháztartáson kívülre 80.138.000 Ft,
ec)	működési célú kölcsön 1.000.000 Ft,
ed)	 elvonások, befizetések 51.159.105 Ft,
ee)	 tartalékok 55.888.638 Ft, ebből általános tartalék 8.749.698 Ft, ebből céltartalék 47.138.940 Ft.
(5) Felhalmozási költségvetés kiadásai: 
a)	beruházások 235.823.372 Ft,
b)	felújítások 571.500 Ft, 
c)	egyéb felhalmozási célú kiadások 12.470.000 Ft. 
A beruházásokat feladatonként, a felújításokat célonként a 1. melléklet 6. táblázata, a fejlesztési célú pénzeszköz átadást az 1. melléklet 3.és 3.a táblázata szerint hagyja jóvá.
(6) A költségvetési hiány összegét 297.411.278 Ft-ban állapítja meg. Ebből belső finanszírozású: 297.411.278 Ft.
(7) Finanszírozási bevételek és kiadások
a)	A 2021. évi finanszírozási bevétel jogcíme: maradvány igénybevétel: 325.918.741 Ft. 
b)	A 2021. évi finanszírozási kiadás jogcíme:
ba)	Hiteltörlesztés 17.560.000 Ft, 
bb)	államháztartáson belüli megelőlegezés visszafizetés 10.947.463 Ft, 
A finanszírozási bevételek és kiadások mérlegét 297.411.278 Ft többlettel állapítja meg.
(8) A működési és felhalmozási célú bevételei és kiadási előirányzatokat, ezen belül a költségvetési és finanszírozási bevételi és kiadási előirányzatokat mérlegszerűen a 1. melléklet 1. táblázata tartalmazza.”
2. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 6. § (1) bekezdése helyébe a következő rendelkezés lép:
„(1) A Képviselő-testület az önkormányzat és költségvetési szervei (ideértve a Közös Önkormányzati Hivatalt is) 2021. évi kiadási előirányzatait rovatonkénti, kötelező és önként vállalt feladat megjelöléssel az 1. melléklet 3. és 3. a és 4. táblázata szerint állapítja meg.”
3. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 9. §-a helyébe a következő rendelkezés lép:
„9. §
Az év várható bevételi és kiadási előirányzatainak teljesüléséről az előirányzat felhasználási ütemtervet az 1. melléklet 12.a és 12.b táblázata szerint fogadja el a Képviselő-testület.”
4. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 13. § (7) bekezdése helyébe a következő rendelkezés lép:
„(7) A Képviselő-testület a tartalék terhére történő átcsoportosítás jogáról a 1. melléklet 7. táblázatában felsorolt feladatok vonatkozásában, a mellékletben megjelöltek szerint rendelkezik.”
5. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 1. melléklete az 1. melléklet szerint módosul.
6. §
A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete
a)	4. § (1) bekezdésében a „10. melléklet” szövegrész helyébe az „1. melléklet 10. táblázata” szöveg,
b)	4. § (2) bekezdésében a „10. melléklet” szövegrész helyébe az „1. melléklet 10. táblázata” szöveg,
c)	5. § (1) bekezdésében a „2. mellékletek tartalmazzák” szövegrész helyébe az „1.melléklet 2. táblázata tartalmazza” szöveg,
d)	5. § (2) bekezdésében a „rendelet 2” szövegrész helyébe a „rendelet 1. melléklet 2” szöveg és a „melléklete” szövegrész helyébe a „táblázata” szöveg,
e)	6. § (2) bekezdésében az „a 3. a mellékletben” szövegrész helyébe az „az 1. melléklet 3.a. táblázatában” szöveg,
f)	7. §-ában a „8. melléklet” szövegrész helyébe az „1. melléklet 8.táblázata” szöveg,
g)	10. §-ában az „a 11. melléklet” szövegrész helyébe az „az 1. melléklet 11. táblázata” szöveg,
h)	11. §-ában a „9. melléklet” szövegrész helyébe az „1. melléklet 9. táblázata” szöveg,
i)	17. § (8) bekezdésében a „13. melléklet” szövegrész helyébe az „1. melléklet 13. táblázata” szöveg
lép.
7. §
Ez a rendelet 2021. július 6-án lép hatályba.

1. melléklet
1. A 2021. évi költségvetésről szóló Zalakaros Város Képviselő-testületének 2/2021 (II.25.) önkormányzati rendelete 1. melléklet szerinti csatolmánya helyébe a következő rendelkezés lép:
„2021.évi költségvetés I. módosítás (2021.évi költségvetés I. módosítás.xlsx)”

Általános indokolás
Az államháztartásról szóló 2011. évi CXCV. törvény (a továbbiakban: Áht.) 34. § (4) bekezdésének előírása értelmében Zalakaros Város Önkormányzat Képviselőtestülete az Áht. 34. § (2) és (3) bekezdés szerinti előirányzat-módosítás, előirányzat-átcsoportosítás átvezetéseként – az első negyedév kivételével- negyedévenként, a döntése szerinti időpontokban, de legkésőbb az éves költségvetési beszámoló elkészítésének határidejéig, december 31-i hatállyal módosítani köteles a költségvetési rendeletét.
Az Áht. valamint annak végrehajtásáról szóló 368/2011.(XII.31.) Korm. rendelet a költségvetés tartalmi elemeit szabályozza, így ezek a rendelettervezet összeállításának alapjai.
Részletes indokolás
1. § 
A rendelettervezet 1. §-a Zalakaros Város Önkormányzata 2021. évi költségvetése bevételi, kiadási főösszegének, valamint költségvetési egyenleg összegének módosítását tartalmazza. Meghatározza a működési és felhalmozási egyenleg finanszírozásának szabályait és összegeit. A kiadási és bevételi főösszegen belül a kiadások és bevételek módosítását tartalmazza előirányzat-csoportonkénti és kiemelt előirányzatonkénti részletezettségben.
2. §, 4-6. § 
Az Önkormányzat 2021. évi költségvetésének megállapításáról szóló rendelet mellékleteit szabályozza újra. A rendelettervezet mellékletei tartalmazzák a módosított előirányzatokat.
7. § 
Hatályba léptető rendelkezést tartalmaz.

